Ռիկ և Մորտի

«Ռիկ և Մորտի» (անգլ.՝ Rick and Morty), ամերիկյան մուլտսերիալ, ստեղծված Ջասթին Ռոյլանդի և Դեն Հարմոնի կողմից։ Մուլտսերիալի պրիեմիերան տեղի է ունեցել 2013 թվականի դեկտեմբերի 2-ին Cartoon Network հեռուստաալիքի Adult Swim ծրագրային բլոկի շրջանակներում։
Ռոյլանդը կատարում է գլխավոր հերոսների՝ հարբեցող գիտնական Ռիկի և վերջինիս թոռի՝ Մորտիի, հնչյունավորումը։


== Կերպարներ ==


=== Գլխավոր հերոսներ ===
Ռիկ Սանչես (հնչ.՝ Ջասթին Ռոյլանդ), հանճարեղ և ոչ երիտասարդ հարբեցող գիտնական։ Սկեպտիկ է, ծայրաստիճան ցինիկ, փնթփնթան ու էգոիստ, բայց զրկված չի հումորի զգացումից։ Իր հանճարեղության շնորհիվ տիեզերքում շատ թշնամիներ է ձեք բերել։ Վերջերս տեղափոխվել է դստեր ընտանիք՝ Սմիթների տուն։ Տեղափոխվելուց հետո բոլոր ճանապարհորդությունների ընթացքում իր հետ է վերցնում թոռանը՝ Մորտիին։
Մորտի Սմիթ (հնչ.՝ Ջասթին Ռոյլանդ), Ռիկի թոռը, 14 տարեկան տղա, սովորական դեռահաս։ Սիրահարված է Ջեսիկային։
Բեթ Սմիթ (Սանչես) (հնչ.՝ Սառա Չոկ), Ռիկի դուստրը, Մորտիի մայրը և Ջերիի կինը, 34 տարեկան։ Աշխատում է կարդիովիրաբույժ-անասնաբույժ (հիմնականում՝ ձիաբույժ)։ Սամըրին ծննդաբերել է վաղ տարիքում, ինչի պատճառով, հենց Սամըրի խոսքերով, «միշտ խնդիրներ է ստեղծում ոչնչից»։ Խնդիրներ ունի ալկոհոլի հետ, իրեն ոչ լիարժեք է համարում։
Ջերի Սմիթ (հնչ.՝ Քրիս Պարնելլ), Մորտիի հայրը, Բեթի ամուսինը, 34-35 տարեկան։ Ինչպես և Մորտին, միամիտ է և մի փոքր հիմար։ Շատ բարդույթավորված է այդ պատճառով։ Կատակում է կնոջ հետ, որովհետև նա «իսկական վիրաբույժ» չէ։ Շատ է սիրում «Տիտանիկ» ֆիլմը։ Ամենայն հավանականաությամբ բռնաբարվել է «ջինսե բաճկոնով սլավոնական տղամարդու կողմից, ում վրայից էժանագին շամպայնի հոտ էր գալիս»։ Ամենաքիչը երկու անգամ առևանգվել է զիգերիոնցիների կողմից։
Սամըր Սմիթ (հնչ.՝ Սպենսեր Գրեմմեր), Մորտիի ավագ քույրը, 17 տարեկան։ Տիպիկ դեռահաս է, հետաքրքրությունների համապատասխան շրջանակով։


=== Հարրի-Հերպսոնյան ավագ դպրոցի աշակերտներ և աշխատակիցներ ===
Ջեսիկա (հնչ.՝ Քերի Ուոլգրեն), հմայիչ աղջիկ, որը սովորում է Մորտիի հետ մաթեմատիկայի դասարանում։ Հաճախ չի նկատում Մորտիին։
Տնօրեն Վագինա (հնչ.՝ Ֆիլ Հենդրի), Հարրի-Հերպսոնյան ավագ դպրոցի տնօրեն։
Պարոն Գոլդենֆոլդ (հնչ.՝ Բրենդոն Ջոնս), Մորտիի ուսուցիչը մաթեմատիկայի դասարանում։
Քոաչ Ֆերատու, ֆիզկուլտուրայի անտեսանելի ուսուցիչը։
Բրեդ, Հարրի-Հերպսոնյան ավագ դպրոցի աշակերտ։
Տեմմի, Սամըրի ընկերուհին։
Էթըն, Սամըրի ընկերը։
Նենսի, դպրոցում ոչ հայտնի աղջիկ։ Նվագում է ֆլեյտա։
Թոբի Մեթյուզ (հնչ.՝ Ալեքս Հիրշ), դպրոցում հայտնի տղա։
Ֆրեն Փալիքի (հնչ.՝ Ռայան Ռիդլի), ուսանող, ում սառեցրել է Ռիկը։


=== Ուրիշներ ===
Սարսափելի Թերրի, Ռիկի և Մորտիի տիեզերքի Ֆրեդի Կրյուգերը, երազի մեջի երազի մեջ տեսած երազի հերոսը։ Յուրաքանչյուր արտահայտությունից հետո հայհոյում է, նույնիսկ, երբ դիմում է իր կնոջն ու երեխային։
Սնաֆլզ (ձյունիկ) (հնչ.՝ Ռոբ Պոլսեն), Սմիթների ընտանիքի շունը, ով, Ռիկի շնորհիվ, գիտակցությամբ է օժտվել և շների հեղափոխություն է սկսել։ Սնաֆլզի նկարը կարելի է տեսնել Սմիթների տանը։
Թռչնային ինքնություն, Ռիկի լավագույն ընկերը։ Երևում է առաջին սեզոնի վերջին սերիայում և երկու անգամ երկրորդ սեզոնում։
Յունիթի, կոլեկտիվ միտք, որը տիրում է ամբողջ մոլորակի վրա, Ռիկի նախկին սիրուհին։


== Փիլիսոփայությունը ==
«Ռիկ և Մորտիի» փիլիսոփայության շուրջ լուրջ քննարկումներ են տեղի ունենում հանդիսատեսի շրջանակներում։ Առաջ է քաշվում մուլտսերիալի էքզիստենցիալ բնույթը, հաշվի առնելով Ռիկի կերպարը և մի շարք իրադարձություններ։ Հաճախ որպես օրինակ բերվում է առաջին սեզոնի «Rixty Minutes» էպիզոդում Մորտիի պահվածքը, երբ նա քրոջը՝ Սամըրին, խորհուրդ է տալիս բարկացած չգնալ տնից, այն բանից հետո, երբ այլընտրանքային տիեզերքների ուսումնասիրման ընթացքում Սամըրը տեսել է, որ ծնողները առանց իրեն ավելի երջանիկ են։
Մորտին մասնավորապես ասում է՝

Այս արտահայտությունը հիշեցնում է ֆրանսիացի էքզիստենցիալիստ Ժան Պոլ Սարտրի արտահայտություններից մեկը՝

Էքզիստենցիալ բնույթի առկայության ապացույցներից է նաև այն հանգամանքը, որ մուլտսերիալում անընդհատ խոսվում է Տիեզերքի համեմատությամբ Երկրի ոչնչության մասին։


== Ստեղծումը ==
Մուլտֆիմի հեղինակները՝ Ջասթին Ռոյլանդը և Դեն Հարմոնը ծանոթացել են Լոս Անջելեսում ամենամսյա կարճամետրաժ ֆիլմերի Channel 101 փառատոնի ընթացքում, որի հիմնադիրներից մեկը Դեն Հարմոնն է։
Փառատոնի մասնակիցներին առաջարկվել է ցուցադրել կարճամետրաժ ֆիլմերի նախնական տարբերակներ, որից հետո հանդիսատեսները ընտրելու էին այն ֆիլմերը, որոնք, ըստ իրենց, հետագայում արժեր շարունակել։ Փառատոնի հիմնադրումից 1 տարի հետո՝ 2004 թվականին, Ռոյլանդը սկսեց ուղարկել իր աշխատանքները։ Ռոյլանդի կերպարները և սյուժեն սկզբից ոչ միանշանակ ընդունվեցին հանդիսատեսների կողմից, բայց այնուամենայնիվ, Հարմոնին դուր եկավ հումորի այդ տեսակը և նրանք սկսեցին համագործակցել։


== Ծանոթագրություններ ==


== Արտաքին հղումներ ==
«The Real Animated Adventures of Doc and Mharti»